**УПУТСТВО ЗА ВОЂЕЊЕ ДНЕВНИКА ПРАКТИЧНЕ НАСТАВЕ ИЗ ПРЕДМЕТА СТРУЧНА ПРАКСА 4т**

Сви студенти **4. године на студијском програму Туризам модул Туризам** који обављају стручну праксу у туристичким организацијама су обавезни да напишу дневник практичне наставе.

Дневник се пише у слободној форми есејског типа или форми семинарског рада.

**УВОДНИ ДЕО** садржи основне податке о туристичкој организацији, кратак приказ њене личне карте (назив, седиште, кратак опис посла, број запослених, њихова обарзовна структура и сл.).

**ГЛАВНИ ДЕО** обухвата детаљан опис послова које је студент обављао за време трајања стручне праксе са конкретним, личним запажањима.

**ЗАКЉУЧАК** уз личне предлоге за побољшање пословања туристичке организације у свим сегментима функција менаџмента (планирање, организовање, вођење, контрола), унапређење промоције дестинације, бољег позиционирања и препознатљивости бренда.

**Последња страница** дневника стручне праксе садржи кратку, **писмену оцену рада студента од стране послодавца**, одн. директора туристичке организације/институције кулутре.